Urmareste Modifică dimensiunea fontului: Play

Bucureşti, 24 nov /Agerpres/ - Românii pot accesa, începând de joi, "Monitorul preţurilor", platforma care oferă posibilitatea cumpărătorilor să compare tarifele la produse alimentare de bază comercializate de către retaileri.



În primă fază, platforma va fi testată timp de un an numai la nivelul municipiului Bucureşti, iar ulterior aceasta va fi lansată şi pentru magazinele din ţară.



"Monitorul preţurilor" conţine tarife comparative pentru 128 de produse din 64 de categorii alimentare de bază.



Pe lista retailerilor cuprinşi în "Monitorul preţurilor" se află, printre alţii, Carrefour, Lidl, Kaufland, Billa, Profi, Mega Image, Cora, Penny Market şi Selgros. AGERPRES/(AS - autor: Daniel Badea, editor: Andreea Marinescu)